ये है कुंभ के इंतज़ामों का सच!!

दैनिक जागरण इसके बाद लिख पाएगा या नहीं, पता नहीं!! पर आज लिखा दिखा है तो इसे पढ़ा जाए!!

पानी नहीं, बिजली नहीं, रास्ता तैयार नहीं, साधुओं का सड़क जाम!!!

ये है अधपकी मिठाई के ऊपर चिपकाए गए चाँदी के सुनहले वर्क की हकीकत!!

इस बीच सोशल मीडिया के इंफ्ल्यूएंर्स cum ट्रोल एक्टिव हैं। वे कुंभ परिसर में विशेषकर तैयार टेंटों में पहुँचा दिए गए हैं और उन्होंने जयजयकार भी शुरू कर दी है। 

कुछ तो इतने उत्साहित हैं कि उन्होंने सबसे पहले ख़ुद को उपलब्ध कराए गए विशेष टेंटों के वीडियो डालकर ही जयकार शुरू कर दी।

इनमें से अधिकतर वही हैं जिन्हें कुछ रोज़ पहले शिशिर सिंह ने सीएम से मिलवाया था।

इसमें दो राय नहीं कि VVIPs के लिए, सूचना के बजट रूपी आक्सीजन से झूमती लपलपाती मीडिया के लिए , सोशल मीडिया के इंफ्ल्यूएंर्स cum ट्रोलों के लिए, वाकई दुरुस्त इंतज़ाम किए गए हैं ताकि इन्हें दिन रात जयजयकार करने में कोई समस्या न आए।

बाकी आम तीर्थयात्रियों, साधु, संतों और सामान्य व्यवस्था का क्या हाल है, दैनिक जागरण की इस रिपोर्ट को पढ़ लीजिए।

इस महाकुंभ के इंतज़ामों की सबसे बड़ी स्टोरी दरारें ही दरारें हैं,

और इन्हीं हैरान करने वाली दरारों को ढकने के लिए जगह जगह सुनहरे पोस्टरों की समूची सेना तैनात कर दी गई है। 

मगर दरारें इतनी गहरी हैं कि इन सुनहरे पोस्टरों की देह को चीरकर अट्टहास करती हुई उभर आती हैं।

दुष्यंत कुमार ठीक ही लिख गए हैं-

अब किसी को भी नज़र आती नहीं कोई दरार!
घर की हर दीवार पर चिपके हैं इतने इश्तिहार!!

मैं बहुत कुछ सोचता रहता हूँ, पर कहता नहीं,
बोलना भी है मना, सच बोलना तो दरकिनार!!!